Verward | Health24
Posted by: sue | 2007/05/31
Ek wil graag weet hoekom is daar soveel verskille in dieetriglyne.
Ek het die volgende in tydskrifte gelees en elkeen het die naam van 'n dieetkundige daaraan gekoppel:
* Die meeste koolhidrate moet van groente en vrugte afkomstig wees.
* Moenie saans koolhidrate eet nie, dan smelt die vetjies sommer weg.
* Eet slegs soggens graan (kitspap, mieliepap, oats) en die res van die dag net slaai en groente met 'n protein. Twee vrugte word toegelaat.
Ek stem saam dat die publiek dikwels verward kan word deur teenstrydige advies wat in die media gepubliseer word. Dit is 'n goeie idee om baie groente en vrugte te eet, maar jy kans steeds ook ander koolhidrate eet. Die storie dat jy nie saans moet koolhidrate eet om gewig te verloor, is nie gegrond op wetenskaplike feite nie. Die laaste stelling is ook nie akkuraat nie. Die veiligste is om 'n gebalanseerde, lae-vet, hoë-vesel-dieet te gebruik wat al die voedselgroepe insluit (kliek op 'Diet' en 'Weight loss' en 'The Right Approach en 'Slimming Diet' vir 'n voorbeeld daarvan) en dit te kombineer met daaglikse aërobiese oefening vir 30 min of langer (stap, hardloop, swem (verwarmde swembad nou!), ry fiets, spring tou, sluit aan by 'n gimnasium of Walk for Life), as jy wil gewig verloor.